Τας κεμπάπ με λαχανικά και ζυμαρικά
Η ντοματένια σάλτσα με το τρυφερό μοσχαράκι εμπλουτίζεται με λαχανικά, για έξτρα νοστιμιά και θρεπτική αξία. Σερβίρουμε το τας κεμπάπ με μικρόσχημα ζυμαρικά της αρεσκείας μας ή με πιλάφι.
1 κιλό μοσχάρι (σπάλα), σε κύβους 3 εκ., το λευκό μέρος από 2 πράσα, ψιλοκομμένα, 1 μεγάλο κρεμμύδι ξερό, χοντροτριμμένο, 2 σκελίδες σκόρδο, σε λεπτές φέτες, 1 καρότο μέτριο και χοντροτριμμένο, 2 φύλλα δάφνης, 1 κουτ. σούπας ρίγανη ξερή , 400 γρ. ολόκληρα ντοματάκια κονσέρβας, πολτοποιημένα στον πολυκόφτη, 100 ml λευκό κρασί, ξηρό, 70 ml ελαιόλαδο, αλάτι, φρεσκοτριμμένο πιπέρι, 500 γρ. ζυμαρικά βίδες (προαιρετικά) 
Για να ετοιμάσουμε το τας κεμπάμπ με λαχανικά, σε μια φαρδιά κατσαρόλα ζεσταίνουμε το ελαιόλαδο σε δυνατή φωτιά και σοτάρουμε το κρέας για 4-5 λεπτά, μέχρι να ροδίσει από όλες τις πλευρές.Προσθέτουμε το κρεμμύδι, το σκόρδο και τα πράσα και συνεχίζουμε το σοτάρισμα για άλλα 2-3 λεπτά, ανακατεύοντας.Ρίχνουμε το κρασί, αφήνουμε να εξατμιστεί το αλκοόλ και προσθέτουμε όλα τα υπόλοιπα υλικά.Χαμηλώνουμε τη φωτιά, σκεπάζουμε την κατσαρόλα και μαγειρεύουμε για 40-45 λεπτά.Αν θέλουμε βράζουμε μικρόσχημα ζυμαρικά της αρεσκείας μας, όπως βίδες, τα ανακατεύουμε με την πλούσια σάλτσα με το μοσχαράκι και σερβίρουμε.
Κρέας,Μοσχάρι,Ντομάτα